Menštruačné bolesti počas liečby Sertralinom
Dobrý deň, aký liek od bolesti pri menštruačných bolestiach je možné užiť, keď užívam Sertralin? 
Ďakujem
Dobrý deň,
ďakujeme za vašu otázku.
Medzi voľnopredajnými liekmi, ktoré sa používajú na tíšenie bolesti, nie je na trhu dostupný žiaden, ktorého užívanie by bolo úplne bezpečné počas liečby liekom s účinnou látkou sertralín.  V prípade jednorázoveho podania lieku na tlmenie bolesti je možné užiť paracetamol (Panadol) či ibuprofen (Ibalgin), možnosťou je taktiež príležitostné podanie kombinovaného lieku určeného priamo na úľavu pri menštruačných bolestiach a kŕčoch (Panadol Femina). Ak by bolesť pretrvávala dlhšie, odporúčam vám daný problém riešiť s lekárom, ktorý pozná váš celkový zdravotný stav, aby vyhodnotil mieru rizika a určil najvhodnejší liek pre vás.
Prajem skorú úľavu od ťažkostí.
S pozdravom
PharmDr. Veronika Kiabová